Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta renkaiden polttoainetehokkuutta ja muita keskeisiä parametrejä koskevasta merkinnästä annettavaa Euroopan parlamentin ja neuvoston asetusta koskevan muutetun ehdotuksen hyväksymisestä /* KOM/2009/0642 lopull. - COD 2008/0221 */





[pic] | EUROOPAN YHTEISÖJEN KOMISSIO | Bryssel 23.11.2009 KOM(2009)642 lopullinen 2008/0221 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta renkaiden polttoainetehokkuutta ja muita keskeisiä parametrejä koskevasta merkinnästä annettavaa Euroopan parlamentin ja neuvoston asetusta koskevan muutetun ehdotuksen hyväksymisestä 2008/0221 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta renkaiden polttoainetehokkuutta ja muita keskeisiä parametrejä koskevasta merkinnästä annettavaa Euroopan parlamentin ja neuvoston asetusta koskevan muutetun ehdotuksen hyväksymisestä 1. TAUSTA Ehdotus toimitettiin Euroopan parlamentille ja neuvostolle (KOM(2008) 779 lopullinen– 2008/0221/COD): | 13. marraskuuta 2008 | Euroopan talous- ja sosiaalikomitea antoi lausuntonsa: | 24. maaliskuuta 2009 | Euroopan parlamentti antoi lausuntonsa ensimmäisessä käsittelyssä: | 22. huhtikuuta 2009 | Muutettu ehdotus toimitettiin (KOM(2009) 348): | 1. heinäkuuta 2009 | Yhteinen kanta vahvistettiin (yksimielisesti): | 20. marraskuuta 2009 | 2. KOMISSION EHDOTUKSEN TAVOITE Ehdotuksen tarkoituksena on edistää markkinoiden siirtymistä polttoainetehokkaisiin, turvallisempiin ja äänettömämpiin renkaisiin. Aloite vastaa henkilöautojen ja kevyiden hyötyajoneuvojen hiilidioksidipäästöjä koskevaa tarkistettua komission strategiaa[1] (jossa vahvistetaan autojen päästötavoitteet hiilidioksidin vähentämiseksi esim. polttoainetehokkaiden renkaiden käyttöä edistämällä). Koska renkaiden merkitsemistä koskeva ehdotus koskee kysyntäpuolta, se täydentää renkaiden tyyppihyväksyntälainsäädäntöä, joka vähimmäisvaatimuksineen koskee tarjontapuolta. Vierintävastusta, märkäpitoa ja vierintämelua koskevat vähimmäisvaatimukset, joiden on määrä tulla voimaan 1. marraskuuta 2012 mennessä moottoriajoneuvojen yleistä turvallisuutta koskevan asetuksen (EY) N:o 661/2009[2] mukaisesti, takaavat renkaiden standardilaadun. Merkintäjärjestelmällä sen sijaan pyritään pidemmälle ulottuviin parannuksiin. 3. YHTEISTÄ KANTAA KOSKEVAT HUOMIOT 3.1. Yleisiä huomioita yhteisestä kannasta Neuvoteltu yhteinen kanta on pääosiltaan linjassa komission ehdotuksen kanssa, joten se on hyväksyttävissä. 3.2. Yhteisymmärrys yhteisestä kannasta Neuvoteltu yhteinen kanta syntyi toimielinten välisten neuvotteluiden tuloksena viimeisessä kolmikantaneuvottelussa 1. lokakuuta 2009. Teollisuus-, tutkimus- ja energiavaliokunnan puheenjohtaja Herbert Reul vahvisti 14. lokakuuta 2009 parlamentin hyväksyvän pysyvien edustajien komitean 7. lokakuuta 2009 sopiman tekstin ja komission lausuman (ks. jäljempänä). Neuvoteltu yhteinen kanta hyväksyttiin virallisesti maatalous- ja kalastusasioiden neuvostossa 20. marraskuuta 2009. Neuvottelujen pääaiheet, joista päästiin sopimukseen, olivat seuraavat (siinä järjestyksessä kuin ne ovat ehdotuksessa): - Ehdotuksen muoto: Ehdotus muutetaan parlamentin pyynnöstä direktiivistä asetukseksi. - Mainontaa koskevat vaatimukset (3 artiklan 4 kohta ja johdanto-osan 17 kappale): Teknisen mainosmateriaalin määritelmän sanamuotoa muutetaan sen selkeyttämiseksi, että se ei sisällä yleistä mainontaa viestimissä. - Merkinnän esillä olo (4 artikla): Merkinnän esillä oloon liittyen on lisätty joustavuutta. Komissio ehdotti, että merkintöjen olisi oltava myyntipisteissä esillä kuhunkin renkaaseen kiinnitetyssä tarrassa, mutta neuvoston ja parlamentin neuvotteleman tarkistuksen mukaan merkintä voi olla joko kuhunkin renkaaseen kiinnitetyssä tarrassa komission ehdottamalla tavalla tai sitä voidaan jaella yhtenä painettuna kappaleena kutakin identtistä rengaserää kohti myyntipisteessä; tässä tapauksessa 5 artiklassa jakelijoita kehotetaan näyttämään painetussa muodossa oleva merkintä loppukäyttäjille ennen renkaiden myymistä myyntipisteessä. - Ajoneuvojen toimittajien velvollisuudet (6 artikla): Ajoneuvojen toimittajien yleinen velvoite asettaa näkyville uusiin ajoneuvoihin asennettujen renkaiden luokitus poistetaan. Tätä tiedotusvaatimusta sovelletaan sovitun mukaisesti vain renkaisiin, joita tarjotaan loppukäyttäjille lisävarusteena. - Markkinavalvonta (12 artikla): 12 artiklaan lisätään komission muutetussa ehdotuksessa ehdottama viittaus markkinavalvonnasta annettuun asetukseen (EY) N:o 765/2008. Tällä vastataan parlamentin pyyntöön tehostaa markkinavalvontasääntöjä. - Uudelleentarkastelulauseke (14 artikla): Uudelleentarkastelulausekkeen kattavuus lyhenee alkuperäisen ehdotuksen viidestä vuodesta 40 kuukauteen, jotta merkintäjärjestelmän tuloksellisuutta ja näkyvyyttä voitaisiin arvioida, erityisesti muutettujen 4 ja 5 artiklojen osalta. - Siirtymäsäännökset (15 artikla): Euroopan parlamentti ja neuvosto sopivat, että ennen heinäkuuta 2012 tuotetut renkaat vapautetaan merkintävaatimuksilta. - Meluttomien renkainen edistäminen (liite II): Desibeleinä ilmaistun vierintämelun mittausarvon lisäksi merkintään lisätään renkaan vierintämeluluokka, jotta meluttomat renkaat olisi helpompi tunnistaa. - Verkkosivu, joka sisältää tietoa renkaiden merkinnöistä ja polttoainesäästölaskurin: Toimielinten välistä yhteisymmärrystä edistääkseen komissio suostui antamaan seuraavan lausuman parlamentin täysistunnossa juuri ennen asetusehdotuksen lopullista hyväksymistä: ”Komissio kannattaa yhteisön välineiden kuten "Älykäs energiahuolto Euroopassa" -ohjelman käyttöä edistämään aloitteita, joilla parannetaan loppukäyttäjien tietoisuutta renkaiden merkitsemisen hyödyistä. Komissio julkaisee kesäkuuhun 2012 mennessä ec.europa-verkkosivustollaan erityisesti kuluttajajärjestöjä ja rengasvalmistajia varten tiedot, joissa selitetään kukin renkaiden merkintää koskevista osatekijöistä, ja yhdenmukaistetun polttoainesäästölaskurin.” 4. PÄÄTELMÄ Yhteinen kanta vastaa komission alkuperäisen ehdotuksen tavoitteita. Näin ollen komissio voi antaa tukensa tekstille. [1] KOM(2007) 19. [2] EUVL L 200, 31.7.2009, s. 1–24.